**Ministru kabineta rīkojuma projekta „Par valsts īpašuma objekta Šampētera ielā 17A, Rīgā, nodošanu privatizācijai” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Likuma „Par valsts un pašvaldību īpašuma objektu privatizāciju” (turpmāk – likums) 12.panta pirmā daļa nosaka, ka jebkura fiziska un juridiska persona ir tiesīga ierosināt, iesniedzot privatizācijas ierosinājumu valsts akciju sabiedrībā „Privatizācijas aģentūra” (turpmāk – Privatizācijas aģentūra), jebkura tāda valsts īpašuma objekta nodošanu privatizācijai, uz kuru attiecināms likums.  Saskaņā ar likuma 12.panta trešo daļu un Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma (turpmāk – Pabeigšanas likums) 6.panta pirmo daļu, Privatizācijas aģentūra apkopo privatizācijas ierosinājumus un sagatavo Ministru kabineta rīkojumu projektu par valsts īpašuma objektu nodošanu privatizācijai. Sagatavoto Ministru kabineta rīkojuma projektu iesniedz Ekonomikas ministrijai.  Ekonomikas ministrija, atbilstoši Ministru kabineta 2009.gada 7.aprīļa noteikumiem Nr.300 “Ministru kabineta kārtības rullis”, nodrošina attiecīgā Ministru kabineta rīkojuma projekta iesniegšanu izskatīšanai Ministru kabineta sēdē.  Pamatojoties uz likuma 12.panta pirmo, ceturto un sesto daļu, Pabeigšanas likuma 6.panta piekto daļu, tikai Ministru kabinets var pieņemt lēmumu par valsts īpašuma objektu nodošanu privatizācijai vai atteikumu nodot privatizācijai, iespējams vienlaicīgi nosakot atsevišķus valsts īpašuma objekta privatizācijas nosacījumus.  Pamatojoties uz Administratīvā procesa likuma 51.pantu un 56.panta pirmo daļu, ar saņemtā privatizācijas ierosinājuma reģistrācijas brīdi ir ierosināta administratīvā lieta un to jāizskata iestādei atbilstoši savai kompetencei.  Līdz ar to, Privatizācijas aģentūrai un Ekonomikas ministrijai savas kompetences ietvaros ir pienākums nodrošināt Ministru kabineta rīkojuma projekta par konkrētu valsts īpašuma objektu nodošanu privatizācijai vai atteikumu nodot privatizācijai, kas izstrādāts pamatojoties uz privatizācijas ierosinājumiem, iesniegšanu Ministru kabinetam izlemšanai.  Ministru kabinetam, lemjot par konkrēta valsts īpašuma objekta nodošanu privatizācijai, ir jāvērtē vai attiecīgais valsts īpašuma objekts ir nepieciešams valsts pārvaldes funkciju vai valsts vai pašvaldības komercdarbības veikšanai saskaņā ar Valsts pārvaldes iekārtas likuma 88.panta pirmās daļas nosacījumiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **1. Nekustamā īpašuma sastāvs**  Saskaņā ar Nekustamā īpašuma valsts kadastra informācijas sistēmas datiem (turpmāk - Kadastrs) nekustamais īpašums (nekustamā īpašuma kadastra Nr.0100 076 0233) Šampētera ielā 17A, Rīgā sastāv no vienas zemes vienības (zemes vienības kadastra apzīmējums 0100 076 0233) 4112 m2 platībā un būves (būves kadastra apzīmējums 0100 076 0233 005) (turpmāk - valsts īpašuma objekts).  **2. Īpašuma tiesības**  Valsts īpašuma objekts reģistrēts 2000.gada 2.novembrī Rīgas pilsētas zemesgrāmatas nodalījumā Nr.28375 ar kadastra Nr.0100 076 0233 uz Latvijas valsts vārda Finanšu ministrijas personā.  Būve (būves kadastra apzīmējums 0100 076 0233 005), kas atrodas uz zemes vienības (zemes vienības kadastra apzīmējums 0100 076 0233), zemesgrāmatā nav ierakstīta. Atbilstoši likuma „Par nekustamā īpašuma ierakstīšanu zemesgrāmatās” 19.pantā noteiktajam zemesgrāmatā kā patstāvīgi īpašuma objekti nav ierakstāmas virszemes un apakšzemes inženierkomunikācijas, cauruļvadu trases, ceļi, ielas, stāvlaukumi un citas tamlīdzīgas būves.  Ar Rīgas apgabaltiesas Civillietu tiesu kolēģijas 2013.gada 29.augusta lēmumu lietā Nr.C04458712 tika apstiprināts izlīgums, kas 2013.gada 14.augustā noslēgts starp Finanšu ministriju un Sergeju Sorokinu. Attiecīgi Sergejs Sorokins, parakstot šo izlīgumu, atzīst Finanšu ministrijas celto prasību tiesā par pamatotu un piekrīt, ka Latvijas valstij Finanšu ministrijas personā tiek atzītas īpašuma tiesības uz inženierbūvi- asfalta segumu (būves kadastra apzīmējums 0100 076 0233 005) Šampētera ielā 17A, Rīgā, kā arī piekrīt, ka Valsts zemes dienesta Kadastra reģistrā tiek dzēsts ieraksts par minētās būves īpašnieku - Sergeju Sorokinu.  **4. Privatizācijas ierosinātājs –** Anatols Gatčenko. Ierosinājums par valsts īpašuma objektu nodošanu privatizācijai Privatizācijas aģentūrā saņemts 2006.gada 28.augustā un reģistrēts Privatizācijas ierosinājumu reģistrā ar Nr.1.340.  **5. Valsts īpašuma objekta valdītājs**  Finanšu ministrija.  **6. Noma**  Iznomāta zeme.  2007.gada 24.aprīlī starp valsts akciju sabiedrību „Valsts nekustamie īpašumi” un sabiedrību ar ierobežotu atbildību „RBS SKALS Alfa Investīcijas” noslēgts nomas līgums Nr.2454-Z/2 par zemes vienību (zemes vienības kadastra apzīmējums 0100 076 0233) 4112 m2 platībā Rīgā, Šampētera ielā 17A nomu uz laiku līdz 2019.gada 31.martam ar nomas maksu Ls155,34 + PVN ceturksnī. Nomas līgums 2007.gada 24.aprīlī reģistrēts valsts akciju sabiedrībā „Valsts nekustamie īpašumi” ar Nr.2454-Z/2. Nomas tiesības 2007.gada 21.augustā nostiprinātas Rīgas pilsētas zemesgrāmatas nodalījumā Nr.28375.  **7. Pirmpirkuma tiesības**  Saskaņā ar Privatizācijas likuma 17.panta pirmās daļas 2.punktu nekustamā īpašuma nomniekam var tikt atzītas pirmpirkuma tiesības, ja tas nomā visu objektu ilgāk par gadu, nomas līgums reģistrēts likumā noteiktā kārtībā un nomniekam nav nomas maksas parādu.  Ministru kabineta rīkojuma projekts paredz saskaņā ar likuma 12.panta ceturto daļu un Pabeigšanas likuma 6.panta otro daļu nodot privatizācijai valsts īpašuma objektu (nekustamā īpašuma kadastra Nr.0100 076 0233) – zemes vienību (zemes vienības kadastra apzīmējums 0100 076 0233) 4112 m2 platībā un būvi (būves kadastra apzīmējums 0100 076 0233 005) Šampētera ielā 17A, Rīgā. |
| 3. | Projekta izstrādē iesaistītās institūcijas | Privatizācijas aģentūra un Finanšu ministrija. |
| 4. | Cita informācija | Nav. |

|  |  |  |
| --- | --- | --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jautājuma būtību skar Ministru kabineta tiesības pieņemt lēmumu nodot privatizācijai vai atteikt nodot privatizācijai valsts īpašuma objektu, pamatojoties uz likuma „Par valsts un pašvaldību īpašuma objektu privatizāciju” 12.panta pirmo, ceturto un sesto daļu un Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 6.panta piekto daļu. Līdz ar to šis jautājums neparedz ieviest izmaiņas, kas varētu ietekmēt sabiedrības intereses. |
| 2. | Tiesiskā regulējuma ietekme uz tautsaimniecību un administratīvo slogu | Nav. |
| 3. | Administratīvo izmaksu monetārs novērtējums | Nav. |
| 4. | Cita informācija | Nav. |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| Projekts šo jomu neskar. |

|  |  |  |
| --- | --- | --- |
| IV. Tiesību akta projekta ietekme uz spēkā esošo tiesību normu sistēmu | | |
| 1. | Nepieciešamie saistītie tiesību aktu projekti | Nav. |
| 2. | Atbildīgā institūcija | Nav. |
| 3. | Cita informācija | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Nav. |
| 2. | Citas starptautiskās saistības | Nav. |
| 3. | Cita informācija | Nav. |

|  |
| --- |
| **1.tabula**  **Tiesību akta projekta atbilstība ES tiesību aktiem** |
| Projekts šo jomu neskar. |

|  |
| --- |
| **2.tabula**  **Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.**  **Pasākumi šo saistību izpildei** |
| Projekts šo jomu neskar. |

|  |
| --- |
| VI. Sabiedrības līdzdalība un komunikācijas aktivitātes |
| Projekts šo jomu neskar. |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Privatizācijas aģentūra, Finanšu ministrija. |
| 2. | Projekta izpildes ietekme uz pārvaldes funkcijām | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Ministru kabineta rīkojums tiks publicēts laikrakstā „Latvijas Vēstnesis” un lēmums tiks nosūtīts privatizācijas ierosinātājam Administratīvā procesa likuma noteiktajā kārtībā. Ministru kabineta rīkojums būs pieejams Normatīvo aktu informācijas sistēmā (NAIS) un bezmaksas normatīvo aktu datu bāzē www.likumi.lv. |

Ekonomikas ministrs V.Dombrovskis

Vīza: Valsts sekretārs M.Lazdovskis

10.04.2014. 09:01

1069

Dzimtā-Zemīte,

67021325, Lienite.Dzimta-Zemite@pa.gov.lv

Lore

67013207, Kaspars.Lore@em.gov.lv